**Eetu Karvinen** (s. 27. tammikuuta 1993 Vantaa) on suomalainen jääkiekkoilija, joka pelaa Mestis-joukkue Rovaniemen Kiekossa. Hän toimii joukkueen varakapteenina. Karvinen on pelipaikaltaan vasen laitahyökkääjä.

Ura
---

### Seuraura

Karvinen on Kiekko-Vantaan kasvatti. Hän pelasi juniorina myös Etelä-Vantaan Urheilijoissa, joista Karvinen palasi Kiekko-Vantaaseen C-juniori-ikäisenä kaudeksi 2008–2009. Hän voitti kaudella 2009–2010 seuran B-nuorten sisäisen pistepörssin ja jakoi sisäisen maalipörssin voiton Jussi Pelto-Arvon kanssa B-nuorten SM-sarjan runkosarjassa tehoilla 12+16=28. Kaudeksi 2010–2011 Karvinen siirtyi Helsingin IFK:n B-nuoriin. Kauden 2011–2012 päätteeksi hän voitti HIFK:ssa A-nuorten Suomenmestaruuden.

Kaudeksi 2012–2013 Karvinen siirtyi Pohjois-Amerikkaan ja USHL-junioriliigan Cedar Rapids RoughRidersiin. Hän vaihtoi kauden aikana sittemmin Sioux City Musketeersiin, josta Karvinen jatkoi tammikuussa 2013 edelleen toisen junioriliigan, NAHL:n Brookings Blizzardiin. Hänellä oli kevään 2013 pudotuspeleissä Cody Marooneyn ja Derek Sandin kanssa joukkueen paras teholukema (+1). Kauden 2013–2014 Karvinen pelasi NAHL:ää Minnesota Magiciansin riveissä. Kaudeksi 2014–2015 hän palasi Suomeen ja siirtyi try-outille Mestis-joukkue TuToon. Karvinen sai elokuussa 2014 vuoden mittaisen jatkosopimuksen, mutta hän jätti joukkueen kuitenkin marraskuussa pelattuaan alkukaudella vain kaksi runkosarjaottelua. Karvinen pelasi loppukauden Venäjän nuorten sarjaa, MHL:ää itävaltalaisessa EC Salzburgissa.

Kaudeksi 2015–2016 Karvinen siirtyi Mestis-joukkue KeuPa HT:hen SM-liigajoukkue Rauman Lukon 1+2-vuotisella sopimuksella kiinnittämänä sopimuspelaajana. Hän teki pääsarjadebyyttinsä Lukossa Mestarien liigassa 27. elokuuta 2015 sveitsiläistä Fribourg-Gottéronia vastaan. SM-liigadebyyttinsä Karvinen teki runkosarjan avauskierroksella 11. syyskuuta 2015 paikallisvastustaja Porin Ässiä vastaan. Hänet merkittiin Lukon kolmosketjun oikeaan laitaan Turo Asplundin ja Riku Pitkäsen viereen. Karvinen sai ottelussa jääaikaa 5.55 minuuttia. Hän pelasi suurimmaksi osaksi kuitenkin KeuPassa. Karvinen pelasi kauden aikana Lukossa kaikkiaan kolme ottelua sekä SM-liigassa että CHL:ssä. Tammikuussa 2016 hän jätti seuran ja siirtyi 1+1-vuotisella sopimuksella Kokkolan Hermekseen. Elokuussa 2016 Karvinen ja Hermes kuitenkin purkivat sopimuksensa yhteisymmärryksessä.

Lokakuussa Karvinen siirtyi kauden 2016–2017 kattavalla sopimuksella Ranskan Ligue Magnusin HC Chamonix-Morzineen. Hänen ensimmäinen kokonainen miesten pääsarjakautensa toi 34 runkosarjaottelussa tehot 2+9=11 ja viidessä karsintasarjan ottelussa tehot 3+2=5. Karvinen oli karsintasarjassa kolmella osumallaan Morzine-Chamonixin paras maalintekijä Peter Hrehorčákin kanssa. Joukkueen kausi päättyi kuitenkin karsiutumiseen ja toiminnan lopettamiseen. Syksyllä 2017 Karvinen antoi näyttöjä Mestis-joukkue Espoo Unitedille ja pelasi myös yhden Suomen Cupin ottelun. Hän ei kuitenkaan saanut jatkosopimusta. Karvinen oli ilman sopimusta aina tammikuuhun 2018 asti, jolloin hän siirtyi loppukauden sopimuksella Rovaniemen Kiekon Mestis-joukkueeseen.

Kaudeksi 2019–2020 Karvinen nimettiin RoKin varakapteeniksi.

### Maajoukkeura

Karvinen on pelannut seitsemän nuorten maaottelua.

Muuta
-----

Karvisen isoveli Otto pelaa hyökkääjänä SM-liigaa Oulun Kärpissä.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | Cedar Rapids RoughRiders | USHL | 9 | 2 | 1 | 3 | 0 | – | – | – | – | – |
|  | Sioux City Musketeers | USHL | 17 | 2 | 1 | 3 | 4 | – | – | – | – | – |
|  | Brookings Blizzard | NAHL | 24 | 2 | 9 | 11 | 16 | 3 | 1 | 0 | 1 | 4 |
| 2013–2014 | Minnesota Magicians | NAHL | 60 | 10 | 22 | 32 | 35 | – | – | – | – | – |
| 2014–2015 | TuTo | Mestis | 2 | 0 | 0 | 0 | 0 | – | – | – | – | – |
|  | EC Salzburg II | MHL | 27 | 6 | 12 | 18 | 22 | – | – | – | – | – |
| 2015–2016 | Lukko | SM-liiga | 3 | 0 | 0 | 0 | 0 | – | – | – | – | – |
|  | KeuPa HT | Mestis | 24 | 2 | 1 | 3 | 4 | – | – | – | – | – |
|  | Hermes | Mestis | 20 | 7 | 1 | 8 | 10 | 7 | 0 | 1 | 1 | 2 |
| 2016–2017 | HC Chamonix-Morzine | Ranska | 34 | 2 | 9 | 11 | 22 | – | – | – | – | – |
| 2017–2018 | RoKi | Mestis | 20 | 2 | 5 | 7 | 2 | – | – | – | – | – |
| 2018–2019 | RoKi | Mestis | 45 | 7 | 7 | 14 | 24 | 6 | 0 | 0 | 0 | 4 |
| 2019–2020 | RoKi | Mestis | 50 | 5 | 11 | 16 | 56 | – | – | – | – | – |
| 1 kausi | yhteensä | SM-liiga | 3 | 0 | 0 | 0 | 0 | – | – | – | – | – |
| 5 kautta | yhteensä | Mestis | 161 | 23 | 25 | 48 | 96 | 13 | 0 | 1 | 1 | 6 |
| 1 kausi | yhteensä | Ranska | 34 | 2 | 9 | 11 | 22 | – | – | – | – | – |

Lähteet
-------

* Eetu Karvinen The Internet Hockey Databasessa (englanniksi)
* Eetu Karvinen Eurohockey-sivustolla (englanniksi)
* Eetu Karvinen *Elite Prospects*. Everysport Media Group AB.  (englanniksi)

### Viitteet

1. ↑  Elite Prospects - Kiekko-Vantaa U18 *eliteprospects.com*. Everysport Media Group. Viitattu 9.7.2019. (englanniksi)
2. 1 2 3  Eetu Karvinen *Elite Prospects*. Everysport Media Group AB.  (englanniksi)
3. ↑  Elite Prospects - Brookings Blizzard *eliteprospects.com*. Everysport Media Group. Viitattu 11.5.2020. (englanniksi)
4. ↑  TUTO sai vahvistuksia sekä ala- että yläpäähän *Jatkoaika.com*.  22.7.2014. Jatkoaika r.y. Viitattu 19.9.2015.
5. ↑  TUTOn hyökkäykseen lisää tulivoimaa *Jatkoaika.com*.  5.8.2015. Jatkoaika r.y. Viitattu 19.9.2015.
6. ↑  Kimmo Meriläinen lainalle Porin Ässiin *kiekko.ts.fi*.  16.10.2014. Turun Sanomat Oy. Viitattu 19.9.2015. [vanhentunut linkki]
7. ↑  KeuPa kiinnitti kaksi keskushyökkääjää *Jatkoaika.com*.  17.6.2015. Jatkoaika r.y. Viitattu 10.10.2015.
8. ↑  Gamecenter *championshockeyleague.net*.  27.8.2015. Champions Hockey League (CHL) AG.  Arkistoitu 15.2.2016. Viitattu 19.9.2015. (englanniksi)
9. ↑  Kokoonpanot *liiga.fi*.  11.9.2015. Jääkiekon SM-liiga Oy. Viitattu 11.5.2020.
10. ↑  Ottelutilastot *liiga.fi*.  11.9.2015. Jääkiekon SM-liiga Oy. Viitattu 19.9.2015.
11. ↑  Hermekselle kaksi hyökkääjävahvistusta *Jatkoaika.com*.  6.1.2016. Jatkoaika r.y. Viitattu 6.1.2016.
12. ↑  Hermekselle hyökkääjä SaPKosta - Karvisen sopimus purettu *Jatkoaika.com*.  2.8.2016. Jatkoaika r.y. Viitattu 6.8.2016.
13. ↑  Point après dix journées *chamonix-morzine.com*.  11.10.2016. Chamonix-Morzine Hockey Club.  Arkistoitu 15.9.2017. Viitattu 11.10.2016. (ranskaksi)
14. ↑  Elite Prospects - Chamonix-Morzine *eliteprospects.com*. Everysport Media Group. Viitattu 9.7.2019. (englanniksi)
15. ↑  Hurmerinta, Eero: Nico Nyberg palaa kaukaloon - takana lähes neljän vuoden tauko *Jatkoaika.com*.  14.9.2017. Jatkoaika r.y. Viitattu 14.9.2017.
16. ↑  Kolme uutta pelaajaa: Karvinen, Ahlmark ja Alapuranen *rokihockey.fi*.  6.1.2018. RoKi Hockey Oy.  Arkistoitu 7.1.2018. Viitattu 7.1.2018.
17. ↑  Kapteenisto kaudelle 2019-20 *rokihockey.fi*.  28.8.2019. RoKi Hockey Oy.  Arkistoitu 3.9.2019. Viitattu 3.9.2019.
18. ↑  Otto Karvinen *Elite Prospects*. Everysport Media Group AB.  (englanniksi)